En manifestation i det indre Aalborg har ført til flere anmeldelser af uroligheder og slagsmål lørdag eftermiddag. Det oplyser vagtchef ved Nordjyllands Politi Henrik Beck. Manifestationen bliver afholdt for at markere en folkeafstemning i Irak mandag den 25. september, hvor den kurdiske befolkningsgruppe skal stemme om Kurdistans uafhængighed. Her blev der både danset, festet og spillet musik til folkeafstemningens ære. - I forbindelse med manifestationen har der været nogen rødder nede og provokere deltagerne, men de er kørt igen, og roen er ved at genfinde sig, siger Henrik Beck. Han oplyser, at hændelsen førte til flere uroligheder ved manifestationen, og politiet har siden modtaget flere henvendelser vedrørende slagsmål omkring Nytorv og Østerågade i Aalborg. Politiet er til stede i byen.

Referat:
Lørdag eftermiddag har udviklet sig lettere dramatisk i Aalborg centrum, efter flere gerningsmænd har provokeret deltagerne til en manifestation nær Nytorv og Østerågade.